Fred

Frederico Chaves Guedes (tuntud enam mängijanime Fred järgi; sündinud 3. oktoobril 1983 Teófilo Otonis), on endine Brasiilia jalgpallur (ründaja).

 Klubikarjäär 
Fred alustas klubikarjääri koduosariigi Minas Geraisi klubis América Futebol.

 Lyon 
Aastatel 2005–2009 mängis Fred Prantsusmaa kõrgliiga Ligue 1 klubis Lyoni Olympique, millega tuli kolmel korral Prantsusmaa meistriks (hooaegadel 2005–06, 2006–07 ja 2007–08). Lisaks võideti 2008. aastal Prantsusmaa karikavõistlused ning aastatel 2006 ja 2007 superkarikavõistlused Trophée des Champions.

 Fluminense 
Aastatel 2009–2016 mängis ta Fluminense meeskonnas. Aastatel 2010 ja 2012 tuli ta klubiga Brasiilia meistriks.

2011. aasta hooajal lõi ta kõrgliigas 22 väravat, kuid jäi ühe värava rohkem löönud Santose ründaja Humberlito Borgese järel parima väravaküti arvestuses teisele kohale. Siiski valiti ta kõrgliiga hooaja sümboolsesse koosseisu.

Kõige edukam hooaeg oli 2012, mil lisaks Brasiilia meistriks tulekule võideti Rio de Janeiro osariigi meistrivõistlused Campeonato Carioca. Samal hooajal valiti Fred kõrgliiga parimaks mängijaks ja hooaja sümboolsesse koosseisu ning ta oli 20 väravaga kõrgliiga suurim väravakütt.

Väga edukaks osutas ka hooaeg 2014, mil ta oli 18 väravaga taas kõrgliiga suurim väravakütt.

 Atlético Mineiro 
2016. aasta juunis sõlmis ta kaheks aastaks lepingu Atlético Mineiroga. Debüüdi klubi meeskonnas tegi ta 12. juunil derbimängus Cruzeiro vastu. Samas mängus lõi ta ka oma esimese värava Atlético Mineiro särgis."Fred marca pela 1ª vez pelo Atlético-MG e comemora gol contra o Cruzeiro". UOL Esporte. 12.6.2016. Vaadatud 23.3.2018 Ta oli 2016. aasta hooajal koos kahe teise mängijaga liiga suurim väravakütt 14 väravaga. Ta jõudis selle saavutuseni karjääri jooksul kolmandat korda. Kolm korda on Brasiilia kõrgliigas suurimaks väravakütiks tulnud veel ainult Romário, Túlio Maravilha ja Dadá Maravilha."Fred iguala recorde e se torna o artilheiro do Campeonato Brasileiro pela terceira vez". Rádio Itatiaia. 11.12.2016. Vaadatud 23.3.2018

2017. aasta hooajal lõi ta kõrgliigas 29 mängus kokku taas 12 väravat, kuid jäid parima väravaküti arvestuses jagama viienda kohta.

 Cruzeiro 
2017. aasta detsembris sõlmis ta pärast 12 aastat taas lepingu Cruzeiroga."Cruzeiro acerta contratação do atacante Fred; contrato será de três anos". globoesporte.com. 23.12.2017. Vaadatud 23.3.2018 Klubi särgis astus ta 2018. aasta hooajal esimest korda üles 17. jaanuaril osariigi meistrivõistluste Campeonato Mineiro mängus Tupi vastu.

2018. aasta Brasiilia kõrgliiga hooaeg jäi tal põlvevigastuse tõttu suuresti vahele. Esimese mängu pidas ta sel hooajal Brasiilia kõrgliigas 30. septembril, kui kohtuti Palmeirasega."Após seis meses, e recuperado de lesão, Fred volta a atuar pelo Cruzeiro: "Feliz pelo retorno"". globoesporte.globo.com. 30.9.2018. Vaadatud 5.2.2019 Ta lõi siiski liigas kolm väravat, millest esimese 27. oktoobril mängus Paraná vastu ja kaks ülejäänut 21. novembril Vitória vastu.

2019. aasta Minas Geraisi osariigi meistrivõistlustel säras Fred 12 väravaga. See oli tema parim tulemus osariigi liigas pärast 2005. aastat, mil ta lõi samuti Cruzeiro meeskonnas 14 väravat. Cruzeiroga tuli ta 2019. aastal teist hooaega järjest osariigi meistriks. 2019. aastal õnnestus tal Brasiilia liigas 30 mänguga lüüa vaid viis väravat. Lisaks jäi Cruzeiro liigas alles 17. kohale ja langes esimest korda klubi ajaloos kõrgliigast välja. 2019. aasta Lõuna-Ameerika klubide meistrivõistlustel Copa Libertadores lõi Fred neli väravat, millest kõik alagrupiturniiril. 10. aprillil 2019 tegi ta Argentina klubi Huracáni vastu kübaratriki. Kuueteistkümnendikfinaalis kaotas ta Cruzeiroga hilisemale finalistile, Argentina klubile River Plate.

 Tagasi Fluminenses 
2020. aasta mais naasis Fred Fluminensesse, kellega sõlmis kaheaastase lepingu."Ídolo Fred volta ao Flu. Por dois salários mínimos até o Brasileiro". R7. 31.5.2020. Vaadatud 6.7.2020 Nii 2020. kui ka 2021. aasta hooajal lõi Fred Brasiilia kõrgliigas viis väravat. 2021 oli Fredi jaoks veel märkimisväärselt edukas, kui ta lõi kogu aasta jooksul 20 väravat, sealhulgas seitse väravat Copa Libertadoresel, kus oli ka Fluminense suurim väravalööja. 2021. aasta Copa Libertadorese veerandfinaalis kaotas Fluminense aga Ecuadori klubile Barcelona.

2022. aasta aprillis teatas ta mitme terviseprobleemi tõttu kavatsusest sportlaskarjäär lõpetada. Viimase mängu pidas ta 9. juulil 2022 Maracanã staadionil, kui Fluminense võõrustas Cearát.

 Koondisekarjäär 
pisi|Fred ja Jérôme Boateng 2014. aasta maailmameistrivõistluste poolfinaalis, kus mängisid Brasiilia ja Saksamaa
Debüüdi Brasiilia rahvuskoondises tegi Fred 27. aprillil 2005 sõprusmängus Guatemala vastu.

Esimese värava lõi ta Brasiilia rahvuskoondises 12. novembril 2005 sõprusmängus Araabia Ühendemiraatide vastu. 

2006. aasta jalgpalli maailmameistrivõistlustel lõi ta teises alagrupimängus 18. juunil värava Horvaatia vastu oma jalgpalli MM-i debüüdis 90. minutil kaks minutit pärast mängutulekut. Teistes mängudes Fred platsile ei pääsenud.

2007 tuli ta Copa América meistriks.

2010. aasta jalgpalli maailmameistrivõistlusteks ta Brasiilia koondisse ei pääsenud.

2011. aasta Copa Américal lõi ta teises alagrupimängus 9. juulil Paraguay vastu värava. Veerandfinaalis läksid Brasiilia ja Paraguay taas kokku. Normaalaeg lõppes 0:0 viigiga. Fred eksis penaltiseerias, kusjuures Brasiilia ei realiseerinud mitte ühtegi penaltit ja poolfinaali ei pääsenud.

2013. aasta konföderatsioonide karikavõistlustel mängis Fred kaasa kõigis kohtumistes. Alagrupiturniiri viimases mängus Itaalia vastu lõi Fred kaks väravat ja Brasiilia pääses poolfinaali täiseduga. Poolfinaalis Uruguay vastu lõi Fred 41. minutil värava, mäng lõppes Brasiilia 2:1 võiduga. Finaalis lõi Fred Hispaania vastu kaks väravat, mäng lõppes Brasiilia 3:0 võiduga ja Brasiilia võitis neljanda tiitli. Fred oli viie väravaga Hispaania mängija Fernando Torrese kõrval turniiri resultatiivseim mängija. Ta valiti turniiri sümboolsesse koosseisu ja võitis Hõbesaapa auhinna.

2014. aasta jalgpalli maailmameistrivõistlustel lõi ta viimases alagrupimängus 23. juunil värava Kameruni vastu.

Pärast Brasiilia ebaõnnestunud 2014. aasta MM-i lõpetas Fred koondisekarjääri. Koondises lõi ta kokku 39 mängus 18 väravat.

 Saavutused 
Lyon
Ligue 1: 2005–06, 2006–07, 2007–08
Coupe de France: 2008
Trophée des Champions: 2006, 2007
Fluminense
Campeonato Brasileiro Série A: 2010, 2012
Campeonato Carioca: 2012, 2022
Primeira Liga: 2016
Atlético Mineiro
Campeonato Mineiro: 2017
Cruzeiro
Campeonato Mineiro: 2018, 2019
Copa do Brasil: 2018

 Viited

 Välislingid 

Kategooria:Brasiilia jalgpallurid
Kategooria:Lyoni Olympique'i mängijad
Kategooria:Fluminense Football Clubi mängijad
Kategooria:Cruzeiro Esporte Clube mängijad
Kategooria:Clube Atlético Mineiro mängijad
Kategooria:Campeonato Brasileiro Série A mängijad
Kategooria:Ligue 1 mängijad
Kategooria:Sündinud 1983